《围中堕马伤足方愈牙痛累日》
宋代·赵万年

虏骑塞东津，迍邅困此身。
足伤方复步，牙痛又摇龈。
忍见胡尘暗，俄惊岁事新。
龙钟三十九，碌碌度青春。

作者简介：福州长溪人，字方叔。宁宗庆元二年武进士。为襄阳制置司干办官。开禧二年，金兵围襄阳，佐知府赵淳守城，定策先据山势地形之要，遏金兵粮道，至九十余日，卒解城围。有《襄阳守城录》、《裨幄集》。